Document ID: 31992R3502

ΚΑΝΟΝΙΣΜΟΣ (ΕΟΚ) αριθ. 3502/92 ΤΗΣ ΕΠΙΤΡΟΠΗΣ της 3ης Δεκεμβρίου 1992 για την τροποποίηση του κανονισμού (ΕΟΚ) αριθ. 3846/87 περί καθορισμού της ονοματολογίας των γεωργικών προϊόντων για τις επιστροφές κατά την εξαγωγή
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1754/92 (2), και ιδίως το άρθρο 30,
Εκτιμώντας:
ότι στον κανονισμό (ΕΟΚ) αριθ. 2505/92 της Επιτροπής της 14ης Ιουλίου 1992, που τροποποιεί τα παραρτήματα Ι και ΙΙ του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο (3) προβλέπονται νέες υποδιαιρέσεις για τα μήλα και τα ροδάκινα (στα οποία συμπεριλαμβάνονται τα brugnons και τα nectarines)-
ότι στον κανονισμό (ΕΟΚ) αριθ. 3846/87 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 3290/92 (5), έχει καθοριστεί η ονοματολογία των γεωργικών προϊόντων για τις επιστροφές κατά την εξαγωγή με βάση τη συνδυασμένη ονοματολογία- ότι πρέπει συνεπώς να προσαρμοστεί η ονοματολογία των γεωργικών προϊόντων στις προαναφερθείσες υποδιαιρέσεις-
ότι πρέπει να απλουστευθεί η ονοματολογία των γεωργικών προϊόντων για τις επιστροφές κατά την εξαγωγή για τα πορτοκάλια και τα σταφύλια-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στον τομέα 11 του παραρτήματος του κανονισμού (ΕΟΚ) αριθ. 3846/87, οι υποδιαιρέσεις που αναφέρονται στους κωδικούς ΣΟ 0805 10 (πορτοκάλια), 0806 (σταφύλια), 0808 (μήλα) και 0809 30 (ροδάκινα) αντικαθίστανται από εκείνες του παραρτήματος του παρόντος κανονισμού.
Άρθρο 2
Ο παρών κανονισμός αρχίζει να ισχύει την 1η Ιανουαρίου 1993. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 3 Δεκεμβρίου 1992.

Labels: 3
17
6